CELEX: 62009TN0157
Language: sl
Date: 2009-04-20 00:00:00
Title: Zadeva T-157/09 P: Pritožba, ki jo je 20. aprila 2009 vložil Luigi Marcuccio zoper sklep, ki ga je 18. februarja 2009 razglasilo Sodišče za uslužbence v zadevi F-42/08, Marcuccio proti Komisiji

20.6.2009   
            
            
               SL
            
            
               Uradni list Evropske unije
            
            
               C 141/55
            
         Pritožba, ki jo je 20. aprila 2009 vložil Luigi Marcuccio zoper sklep, ki ga je 18. februarja 2009 razglasilo Sodišče za uslužbence v zadevi F-42/08, Marcuccio proti Komisiji
   (Zadeva T-157/09 P)
   2009/C 141/112
   Jezik postopka: italijanščina
   
      Stranki
   
   
      Pritožnik: Luigi Marcuccio (Tricase, Italija) (zastopnik: G. Cipressa, odvetnik)
   
      Druga stranka v postopku: Komisija Evropskih skupnosti
   
      Predlogi pritožnika:
   
   
               —
            
            
               Sklep prvega senata Sodišča za uslužbence z dne 18. februarja 2009 v zadevi F-42/08 (v nadaljevanju: obravnavana zadeva), Marcuccio proti Komisiji, naj se v celoti in brez kakršnekoli izjeme razveljavi;
            
         
               —
            
            
               ugotovi naj se, da je bila tožba, glede katere je bil izdan izpodbijani sklep, v celoti dopustna; poleg tega pa
            
         primarno:
   
               —
            
            
               v celoti in brez kakršnekoli izjeme naj se ugodi zahtevku pritožnika iz tožbe v postopku na prvi stopnji, kar pomeni, da se ta v vseh pogledih izrecno ponovno vlaga;
            
         
               —
            
            
               toženi stranki naj se naloži, da pritožniku povrne vse stroške tako iz postopka na prvi stopnji kot iz postopka s pritožbo v obravnavani zadevi, oziroma
            
         podredno:
   
               —
            
            
               obravnavana zadeva naj se vrne Sodišču za uslužbence, da v drugačni sestavi o njej ponovno vsebinsko odloči.
            
         
      Pritožbeni razlogi in bistvene trditve
   
   Ta pritožba je vložena zoper sklep Sodišča za uslužbence (SDU) z dne 18. februarja 2009, s katerim je kot očitno nedopustno zavrglo tožbo pritožnika za povračilo škode, ki naj bi ji nastala s tem, da je Komisija poslala dopis na številko telefaksa, do katere ni imela dostopa.
   V utemeljitev svojih predlogov pritožnik uveljavlja očitno pomanjkljivost obrazložitve glede:
   
               —
            
            
               nedopustnosti odškodninskega zahtevka;
            
         
               —
            
            
               nedopustnosti predlogov Sodišču, da med drugim „ugotovi nedopustnost dejanja, s katerim je bila povzročena škoda“;
            
         
               —
            
            
               datuma vložitve odgovora na tožbo; zvezi s tem se navaja tudi kršitev postopka, ker ni bila spoštovana dolžnost neupoštevanja vsebine odgovora na tožbo, če je ta vložen prepozno, kar lahko resno ogrozi interese pritožnika.
            
         Pritožnik se sklicuje tudi na kršitev pravil poštenega sojenja, člena 6 Evropske konvencije o človekovih pravicah in člena 47 Listine Evropske unije o temeljnih pravicah.